
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 18P/48/2026 3826202158 12. 06. 2026 JUDr. Zuzana Kotríková ECLI:SK:OSPD:2026:3826202158.2
ROZSUDOK V MENE SLOVENSKEJ REPUBLIKY Okresný súd Prievidza sudkyňou JUDr. Zuzanou Kotríkovou, vo veci starostlivosti o maloleté dieťa: A. B., nar. XX.XX.XXXX, bytom ako otec, v konaní zastúpená kolíznym opatrovníkom Úradom práce, sociálnych vecí a rodiny Prievidza, dieťa rodičov: matka C. D., nar. XX.XX.XXXX, trvale bytom E., A. F. XXXX/XX, občan SR a otec G. B., nar. XX.XX.XXXX, trvale bytom E., A. F. XXXX/XX, občan SR, o úpravu rodičovských práv a povinností k maloletému dieťaťa, takto rozhodol: I. Súd s c h v a ľ u j e dohodu rodičov o úprave rodičovských práv a povinností k maloletej A. B., nar. XX.XX.XXXX v znení: Maloletá A. B., nar. XX.XX.XXXX sa s účinnosťou od právoplatnosti rozsudku zveruje do osobnej starostlivosti otca. Zastupovať v bežných veciach a spravovať majetok maloletej budú obaja rodičia, každý samostatne. Matka maloletého dieťaťa sa zaväzuje platiť na výživu maloletej A. sumu 30% sumy životného minima na nezaopatrené, neplnoleté dieťa podľa osobitného zákona mesačne vždy vopred, najneskôr do posledného dňa predchádzajúceho mesiaca k rukám otca maloletého dieťaťa, počnúc právoplatnosťou rozsudku. Styk matky s maloletým dieťaťom sa neupravuje. II. Tým dochádza k zmene rozsudku Okresného súdu Prievidza č.k. 6P/48/2014 – 39 zo dňa 14.11.2014. III. Žiaden z účastníkov nemá nárok na náhradu trov konania. odôvodnenie: 1.Podľa § 2 zák.č. 161/2015 Z.z. Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 písm. a) zák.č. 160/2015 Z.z. Civilného sporového poriadku rozsudok odôvodnenie neobsahuje. Poučenie: Proti tomuto rozhodnutiu v časti schválenia rodičovskej dohody odvolanie rodičmi nie je prípustné /§ 122 CMP/ a kolízny opatrovník dieťaťa sa vzdal práva podať odvolanie voči tejto časti rozhodnutia, čo potvrdil
svojim podpisom do súdnej zápisnice. V ostatných výrokoch je odvolanie prípustné, avšak účastníci sa vzdali práva podať odvolanie voči rozhodnutiu, čo potvrdili svojim podpisom do súdnej zápisnice /§ 368 CSP/. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

